Účastník ZPC	
Meno, priezvisko, titul:	Denisa Ďuranová, PhDr.	
Úsek:	Štátny pedagogický ústav 	
	
Zahraničná pracovná cesta	
Miesto konania – štát, mesto:	Malta, Qawra  	
Organizátor:	Európska agentúra pre špeciálne a inkluzívne vzdelávanie 	
Termín:	4. – 8. 4. 2017	
Účel:	Pracovné stretnutie členov zboru reprezentantov a národných koordinátorov členských krajín Európskej agentúry pre špeciálne a inkluzívne vzdelávanie	
Rokovací jazyk:	Anglický jazyk	
	
Rámcový program
4. 4. 2017 -  cesta Bratislava - Viedeň - Qawra
5. 4. 2017 - tematicky program k medzinárodnej konferencii Raising the Achievement of All Learners in Inclusive Education (Zvyšovanie vzdelávacích výsledkov všetkých žiakov v inkluzívnom vzdelávaní): návšteva školy, pracovné stretnutie so zástupcami navštívenej školy spolu s členmi zboru reprezentantov/národnými koordinátormi členských krajín Európskej agentúry pre špeciálne a inkluzívne vzdelávanie a zástupcami Ministerstva vzdelávania a zamestnávania Maltskej republiky.
6. - 7. 4. 2017 – medzinárodná konferencia Raising the Achievement of All Learners in Inclusive Education, polročné pracovné stretnutie členov zboru reprezentantov a národných koordinátorov členských krajín Európskej agentúry pre špeciálne a inkluzívne vzdelávanie
8. 4. 2017 - cesta Qawra - Viedeň - Bratislava 	
	
Stručný priebeh	
Polročného pracovného stretnutia organizovaného Európskou agentúrou pre špeciálne a inkluzívne vzdelávanie (ďalej i ako „Európska agentúra“) sa zúčastnilo vedenie a zástupcovia Európskej agentúry, členovia zboru reprezentantov a národní koordinátori z  členských krajín Európskej agentúry. Slovenská republika bola zastúpená členkou zboru reprezentantov PaedDr. Máriou Tekelovou - Ministerstvo školstva, vedy, výskumu a športu SR a národnou koordinátorkou PhDr. Denisou Ďuranovou - Štátny pedagogický ústav. Pracovné stretnutie bolo organizované spolu s medzinárodnou konferenciou Raising the Achievement of All Learners in Inclusive Education v spolupráci s Ministerstvom vzdelávania a zamestnávanie Maltskej republiky a to pri príležitosti ukončenia predmetného projektu Európskej agentúry. 

Program pracovného stretnutia:
1.	Návšteva dvoch základných škôl v rámci St. Thomas More College, ktorá  v súčasnosti pracuje na rozvoji školy v súlade s projektom Quality Education for All (Kvalitné vzdelávanie pre všetkých), pracovné stretnutie s p. Maria McNamara, poverená generálna riaditeľka, Ministerstvo vzdelávania a zamestnávania Maltskej republiky, p. Dolores Gauci, vedúca tímu Education for All (Vzdelávanie pre všetkých), Joanne Grimma, riaditeľ, Inštitút pre vzdelávanie.
2.	Medzinárodná konferencia Raising the Achievement of All Learners in Inclusive Education  organizovaná pri príležitosti ukončenia projektu realizovaného Európskou agentúrou.. 
Trojročný tematický projekt sa zameriaval na tvorcov politík na národnej a miestnej úrovni a na zvyšovanie vzdelávacích výsledkov žiakov na školách tým, že sa všetkým žiakom poskytne vysokokvalitné vzdelanie. Účastníci projektu (experti z praxe a akademickej oblasti) skúmali rôzne pedagogické prístupy a stratégie. Konkrétne sa práca zameriavala na spoluprácu a vytváranie sietí ako podpory v rámci vzdelávacích komunít a z externých zdrojov. Slovenská republika bola v projekte zastúpená p. Michalom Gabaríkom (CŠPP Námestovo) - expertom z praxe a p. Pavlom Janoškom (PdF UK Bratislava) - expertom z akademického prostredia. V rámci konferencie boli prezentované príklady dobrej praxe z inkluzívneho vzdelávania a súvisiacimi náležitosťami - angažovanosťou zriaďovateľov školy, miestnej samosprávy, učiteľov, rodičov žiakov, v školách zapojených do projektu z Talianska, Poľska, Škótska a Malty. 
Bližšie informácie o projekte sú dostupné na: 
https://www.european-agency.org/agency-projects/raising-achievement
3.	Informácie národných koordinátorov k aktuálnym reformám v oblasti inkluzívneho vzdelávania na národnej úrovni.
4.	Spoločné rokovania členov zboru reprezentantov a národných koordinátorov:
Európska agentúra informovala o jej činnosti a aktivitách za posledný polrok, výsledkoch auditu inkluzívneho vzdelávania na Islande, priebehu druhej fázy projektu Country Policy Review and Analysis, do ktorého je zapojená i Slovenská republika. 

V roku 2017 sa práca Európskej agentúry zároveň zameriava na:
-	Ukončenie projektu Early Childhood Education 
https://www.european-agency.org/agency-projects/inclusive-early-childhood-education 
-	Pokračovanie projektu Financing Policies for Inclusive Education Systems
https://www.european-agency.org/agency-projects/fpies 
-	Realizácia druhej fázy projektu Country Policy Review and Analysis
https://www.european-agency.org/agency-projects/cpra 
-	Pokračovanie výskumného projektu Evidence of the Link between Inclusive Education and Social Inclusion
-	Ukončenie zberu dát v rámci projektu European Agency Statistics on Inclusive Education
-	Začiatok dvoch projektov: Policy to Support Inclusive School Leadership; the Changing Role of Special Schools/Provision in Supporting Inclusive Education	
Odporúčania a závery	
Odporúčame naďalej plniť úlohy vyplývajúce z členstva Slovenskej republiky v Európskej Agentúre na základe uznesenia vlády SR č. č. 682/2011 v znení UV SR č. 480/2012 podľa jej štatútu: https://www.european-agency.org/sites/default/files/about-us/articles/Articles-of-Association-2016w.pdf. 
Odporúčame naďalej pokračovať v realizácii druhej fázy projektu Country Policy Review and Analysis.  	
Očakávaný prínos	
Zastúpením v Európskej agentúre pre špeciálne a inkluzívne vzdelávanie má Slovenská republika možnosť aktívne sa spolupodieľať na tvorbe a implementácii projektov v oblasti špeciálneho a inkluzívneho vzdelávania na medzinárodnej úrovni, spolupodieľať sa na činnosti organizácie európskeho charakteru a diseminovať relevantné výstupy na národnej úrovni. 	
Prehľad prinesenej dokumentácie a miesto jej uloženia	
Informácie o projektoch Európskej agentúry a ich výstupy, ako i ďalšie materiály, sú priebežne publikované na webovom sídle Európskej agentúry: https://www.european-agency.org/. 	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
	
Súhlasím so zverejnením správy na internete.	
Správu vypracoval: PhDr. Denisa Ďuranová	
Dátum: 21. 4. 2017	
Správu schválil: doc. PhDr. Ľudovít Hajduk, PhD., riaditeľ ŠPÚ